OzLabs/hebrew-wiki-articles huggingface dataset:
גלעד רותם

גלעד רותם (נולד בשנת 1980) הוא רופא וטריאתלט ישראלי המתמקד בתחרויות איש הברזל והוא הישראלי הראשון שירד מגבול 9 השעות באיש הברזל. הוא אלוף ישראמן (2010) ואלוף ישראל בחצי איש ברזל (2009 ו-2010). רותם מחזיק בזמן המהיר ביותר לישראלי במרחק איש הברזל.

== ביוגרפיה ==
רותם החל את דרכו בענף השחיה והשתתף לראשונה בתחרות טריאתלון בגיל 17. בגיל 18 בחר להתגייס לשירות קרבי וויתר על אפשרות להיות ספורטאי מצטיין בענף. לאחר שירותו הצבאי כקצין ביחידה מובחרת, למד תואר ראשון בהנדסת תעשייה וביולוגיה באוניברסיטת תל אביב. בשנת 2008, במקביל לתחילת השתתפותו בתחרויות איש ברזל, החל בלימודי רפואה בטכניון, אותם סיים בשנת 2014.

==הישגים בולטים==
===2009===
* איירון-מן אוסטריה: מקום 13 כללי ו-1 בקבוצת הגיל בזמן 8:43:09 שעות. בכך היה לטריאתלט הישראלי הראשון שירד מגבול 9 השעות בתחרות למרחק איש ברזל.
* אליפות העולם באיש הברזל בהוואי: מקום 41 כללי ו- 2 בקבוצת הגיל שלו (29-25) בתוצאה 9:09:14 שעות.
* אליפות ישראל בחצי איש ברזל (כנרת): מקום ראשון

===2010===
* אליפות אירופה באיש ברזל בפרנקפורט: מקום 13 כללי ו-1 בקטגוריית הגיל.
* ישראמן באילת: מקום ראשון בתוצאה 9:24:40 שעות.
* אליפות ישראל בחצי איש ברזל (כנרת): מקום ראשון.
* אלוף ישראל בדואתלון.

===2011===
* Challenge Roth בגרמניה: מקום 7 כללי בזמן 8:20:11 שעות. זהו הזמן המהיר ביותר לישראלי במרחק איש הברזל.
* ישראמן: מקום ראשון בתחרות חצי איש ברזל בשיא מסלול חדש 4:28:14 שעות.

== קישורים חיצוניים ==
* 
* [http://www.shvoong.co.il/סיפור-לשבת-גלעד-רותם-כותב-על-אוסטריה/31503/?cbg_tz=-120 סיפור לשבת – גלעד רותם כותב על אוסטריה], טריאתלון איש ברזל, באתר שוונג 17 ביולי 2009
* 
* 
* 
* [http://www.shvoong.co.il/sections/ספורטאי-השבוע/ספורטאי-השבוע-גלעד-רותם/ ספורטאי השבוע | גלעד רותם], באתר שוונג 26 בדצמבר 2013
* [https://www.youtube.com/watch?v=PbHXBMZKWfU גלעד רותם, תחרות איש הברזל בהוואי], 2010
* [https://www.youtube.com/watch?v=a9gZpSw0biU גלעד רותם, תחרות איש הברזל באילת], 2010

==הערות שוליים==

קטגוריה:טריאתלטים ישראלים
קטגוריה:רופאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1980
הרי הפניין

הרי הפניין (באנגלית: Pennines) הוא רכס הרים וגבעות אשר עובר בחלק הצפוני של אנגליה בין הגבול עם סקוטלנד ועד למרכז אנגליה באזור הפסגות סמוך למנצ'סטר. 

הרכס עובר למעשה לאורך הגבול בין צפון מערב אנגליה מצד אחד ויורקשייר וצפון מזרח אנגליה מהצד השני, משום שהוא עובר באופן כמעט רציף לאורך קו האמצע של צפון אנגליה, זכה הרכס לכינוי "עמוד השדרה של אנגליה". השם 'פניין' כנראה נובע מהמילה הקלטית 'פן' (Pen או Benn) שמשמעה הר או פסגה, ייתכן והשם ניתן בתקופה מאוחרת יותר בהשראת רכס הרי האפנינים באיטליה שגם שמו נובע ממקורות קלטיים.

לאורך הרכס מצויים מספר פארקים לאומיים, 'אזורי יופי טבעי יוצא דופן' (Area of outstanding natural beauty) ושמורות טבע בהם ניתן למנות את הפארק הלאומי אזור הפסגות, הפארק הלאומי יורקשייר דיילס, הפארק הלאומי נורת'מברלנד ואזור היופי הטבעי צפון הפניינים אשר ממוקם בין היורקשייר דיילס לפארק נורת'מברלנד. שלושה מבין עשרת הפארקים הלאומיים באנגליה נמצאים לאורך הרכס כמו גם שני אזורי יופי טבעי.

==קישורים חיצוניים==

* [http://www.nationaltrail.co.uk/pennine-way אתר אודות 'דרך הפניין'].
* 

קטגוריה:אנגליה: גאוגרפיה
קטגוריה:אירופה: רכסי הרים
קטגוריה:יורקשייר
קטגוריה:צפון-מזרח אנגליה
קטגוריה:קאמבריה: גאוגרפיה
אשפנז

אשפנז (מופיע בתנ"ך כשר הסריסים) היה שר בכיר של נבוכדנצר. נזכר בספר דניאל כממונה על הבאת ילדים נבחרים מהעם היהודי, שישרתו לפני נבוכדנצר.

==התיאור בתנ"ך==
לאחר חורבן בית המקדש הראשון על ידי נבוכדנצר, מבקש נבוכדנצר מהשר שלו אשפנז, להביא ילדים בעלי תכונות מלכותיות, שישרתו לפניו בארמונו. הילדים שנלקחים הם, דניאל, חנניה, מישאל ועזריה. הם מובאים אל ארמון המלך ושם נותן להם אשפנז שמות בבליים; לדניאל הוא קורא בלטשאצר, לחנניה- שדרך, למישאל-מישך, ולעזריה- "עבד-נגו".

דניאל אינו מעוניין לאכול מהמאכלים הלא כשרים שבארמונו של נבוכדנצר, ומחליט לפנות לאשפנז בבקשה שיאפשר לו לאכול קטניות, שאינן בעיתיות מבחינת כשרות. אשפנז מסביר לדניאל שאינו יכול לקיים את בקשתו, בשל חששותיו מהמלך שיהרוג אותו, בשעה שיראה את דניאל וחבריו כחושים מתת-תזונה.

בשלב זה עוקף דניאל את אשפנז, שמסכים למהלך בקריצת עין, ופונה אל המלצר האחראי על חלוקת האוכל, בבקשה שיחליף לו ולחבריו את האוכל הרגיל המוגש בקטניות, לתקופת ניסיון של עשרה ימים. המלצר נענה לדניאל.

==שמו ודרגתו==
דרגתו של אשפנז הייתה מקבילה לדרגת ה"קיסלר-אגה" (قيزلر اغاسی), שבסולטנות הטורקית המאוחרת יותר. מקובל היה לחשוב שהשם אשפנז הוא פרסי, אך כיום נראה יותר כי מדובר בשם בבלי. יש המציעים כי מקור השם הוא במילים "אשיפו אנו לזו", שמשמעותו היא "הכומר של אשיפו אדיר".

==קישורים חיצוניים==
*[http://tora.us.fm/tnk1/dmut/dmut/1455.html על משפחתו של אשפנז] "אתר התנ"ך", מאת: רענן אייכלר
*[http://biblehub.com/topical/a/ashpenaz.htm מקבץ ממגון אנציקלופדיות ומקורות בנושא אשפנז] באתר biblehub
==הערות שוליים==

קטגוריה:אישים בספר דניאל
קטגוריה:כשדים
ראובן ארז

ראובן ארז (נולד ב־11 בנובמבר 1955 בתל אביב) הוא זמר ישראלי.

==ביוגרפיה==
ראובן ארז
ראובן ארז נולד בתל אביב. כנער היה סולן להקת הנוער העובד והלומד. בשנת 1970 השתתף בתוכנית הרדיו תשואות ראשונות וזכה במקום הראשון, באותה שנה הופיע בפעם הראשונה בטלוויזיה בתוכנית "עלם ועלמה". 

באמצע שנות ה-70 התגייס לצה"ל ושירת בלהקת פיקוד דרום. 

ב-1976 שר ושיחק ב"סדנת תיאטרון שכונת התקווה" וביצע איתם את השיר "אליהו הנביא" במסגרת פסטיבל הזמר "דרור למנצח שיר מזמור". בדצמבר 1977 ביצע ארז את השיר "אגדלך" במסגרת פסטיבל הזמר "דרור" תשל"ח. באפריל 1978 הצטרף ארז ללהקת א-ב של יזהר כהן בתחרות האירוויזיון בשיר אבניבי שהגיע למקום הראשון. בדצמבר אותה שנה ביצע ארז את השיר "מזלות" במסגרת פסטיבל הזמר "דרור" תשל"ט. 

ב-1980 הופיע במחזמר "חיידק במה", המבוסס על שורת המקהלה. ב–1982 הופיע בפסטיבל "דרור" עם השיר "יונת אהבה". ב-1985 השתתף פעם נוספת בפסטיבל "דרור" עם השיר "שורשי" המזוהה עמו עד היום. באותה שנה יצא לאור אלבום הבכורה שלו, "נער הלילה". 

ב–1987 השתתף בפסטיבל הזמר והפזמון עם השיר "יום ועוד יום" שכתב עבורו הזמר והיוצר דני רובס.

ב-1990 הוציא תקליט שני שנקרא "דחף פנימי" וב-1992 הוציא אלבום קאברים מהופעה בפאב שנקרא "ראובן ארז בהופעה". ב-1995 יצא אלבום אוסף שנקרא "מתוך אהבה" שכלל שירים משני אלבומיו הקודמים, "נער הלילה" ו"דחף פנימי" ועוד 7 סינגלים נוספים. ב-2001 הוציא אלבום שנקרא "תהפוכות". ב-2005 יצא אלבום נוסף מתוך מופע שהפיק ושנקרא "דרך השירים". ב-2011 יצא דיסק נוסף מתוך מופע שנקרא "מופע מהסרטים " השירים הגדולים של הקולנוע הישראלי. 

עד היום העלה ארז את המופע "דרך השירים" למעלה מ-1,600 פעם.

==דיסקוגרפיה==
* “נער הלילה", 1985
* “דחף פנימי", 1990
* "ראובן ארז בהופעה", 1992
* “מתוך אהבה", 1995 (אוסף)
* "תהפוכות - אור חדש”, 2001
* "דרך השירים", 2005
* "מופע מהסרטים", 2011
* סינגלים שלא נכללו באלבום 2013- 1995 (ראה באתר בנדקמפ)

==קישורים חיצוניים==

* 
* 

קטגוריה:זמרים השרים בעברית
קטגוריה:זמרים ישראלים
קטגוריה:חברי להקת פיקוד הדרום
קטגוריה:משתתפי תשואות ראשונות
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר המזרחי
קטגוריה:בוגרי הנוער העובד והלומד
קטגוריה:נציגי ישראל באירוויזיון
קטגוריה:משתתפי אירוויזיון 1978
קטגוריה:זוכי האירוויזיון
קטגוריה:זוכי האירוויזיון: ישראל
קטגוריה:ישראלים שנולדו ב-1955
נחליאליים

Dendronanthus indicus.
נחליאליים (שם מדעי: Motacillidae) היא משפחת ציפורי שיר, בת 65 מינים ב־6 סוגים, כולל בין השאר הסוג נחליאלי, פיפיון. חלק מבני המשפחה נפוצים רק באזור האפרוטרופי, חלקם נפוצים באסיה, באירופה ובאפריקה וחלקם קוסמופוליטיים.

==תיאור==
גודל בני המשפחה נע בין 14 ל־17 ס"מ.הם בעלי צוואר קצר וזנב ארוך ובדרך כלל ללא דו-צורתיות זוויגית בגודל. הרגליים ארוכות, כהות ובעלות אצבעות וטופרים ארוכים, בעיקר האצבע האחורית, שיכולה להגיע עד ל־4 ס"מ. הסוג Macronyx הוא הגדול מבין סוגי המשפחה, ויכול להגיע עד ל־64 גרם, לעומת שאר סוגי המשפחה שמשקלם מגיע ל־31 גרם לכל היותר.

צבע הנוצות הוא לרוב חום, ומזכיר במידה מה את נוצותיהם של העפרוניים, אם כי קיימים גם צבעים אחרים. למשל, ה־Tmetothylacus tenellus הוא בעל נוצות זהובות בהירות. צבעים נפוצים נוספים הם אפור, שחור, לבן וצהוב.

מרבית בני המשפחה הם אוכלי חרקים ושוכני קרקע, לרוב בשטחים פתוחים. כמה מינים מעדיפים יערות, או שפת נחלים כמו נחליאלי זנבתן ואחרים.

כמעט כל הנחליאליים בונים את קינם על הקרקע ומטילים עד 6 ביצים בכל עונה.

==סוגים==
* פיפיון (Anthus) - בו 40 מינים
* סוג ומין יחיד - Tmetothylacus tenellus
* נחליאלי (Motacilla) - בו 11 מינים
* סוג ומין יחיד - Dendronanthus indicus
* Macronyx - בו 8 מינים
* סוג ומין יחיד Amaurocichla bocagii
* סוג ומין יחיד Madanga ruficollis

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
*
ליגת ההגנה הלאומית-נוצרית

ליגת ההגנה הלאומית-נוצרית (ברומנית: Liga Apărării Național-Creștine ובראשי תיבות: LANC) הייתה מפלגה לאומנית אנטישמית ברומניה בתקופה שבין שתי מלחמות העולם.

כנס ההקמה של המפלגה היה ב-4 במרץ 1923 באוניברסיטת יאשי וכנשיא נבחר הפרופסור אלכסנדרו קונסטנטין קוזה. הכנס נפתח בטקס דתי במטרופוליה המקומית ולאחר מכן נשא קוזה נאום על הסכנה היהודית ועל "חוק הלאומים" שתכנן, שאמור היה לבטל את אזרחות היהודים. הכמרים קידשו 38 דגלים של התנועה, דגלים רומניים שהכילו במרכזם עיגול לבן ובתוכו צלב קרס. הנוכחים נשבעו אמונים לכנסייה, למלך ולדגל החדש.

מפלגה זו הובילה לשנאה על בסיס דתי נגד היהודים בטענה שהיהודים פועלים בצורה אינסטינקטיבית להשתלטות על רומניה, כמו רובוט שתוכנת על ידי אלוהי היהודים והם המיעוט היחיד שאינו יכול להתבולל בתוך העם הרומני.

על קורנליו זליה קודריאנו הוטל לארגן את המפלגה ברחבי רומניה. עיקר מצע המפלגה הייתה התנגדות למתן אזרחות ליהודי רומניה, אך ב-26 במרץ הפרלמנט הרומני אישר את השינוי בחוקה הרומנית, שינוי שהשלים הענקת זכויות שוות ליהודי רומניה. ליגת ההגנה לאומית-נוצרית ארגנה הפגנות ברחבי רומניה נגד האקט הזה.

ב-1926 היו למפלגה 10 נציגים בפרלמנט הרומני, אך ב-1927 פרש ממנה קודריאנו תוך פיצול המפלגה והקים את התנועה הלגיונרית. ב-14 ביולי 1935, ביאשי, הליגה התאחדה עם המפלגה הלאומית-חקלאית, שהונהגה על ידי אוקטביאן גוגה ויחד יצרו את המפלגה הלאומית-נוצרית.

הליגה הקימה תנועה צבאית למחצה בשם לנצ'יירי.

== לקריאה נוספת ==
* ז'אן אנצ'ל, Contribuţii la Istoria României - Problema evreiască 1933 - 1944 (תרומות לתולדות רומניה - הבעיה היהודית 1933 - 1944), הוצאת הספר, בוקרשט, 2001.

== קישורים חיצוניים ==
*[http://www.yadvashem.org/yv/en/about/events/pdf/report/english/1.1_Roots_of_Romanian_Antisemitism.pdf Background and Precursors to the Holocaust'] 
* [http://www.historica-cluj.ro/anuare/AnuarHistorica2010/06.pdf Din istoria Partidului Naţional Creştin în Bucovina (1935-1937) - מההיסטוריה של המפלגה הלאומית נוצרית בבוקובינה (1935 - 1937)] 
* [https://razboiulpentrutrecut.wordpress.com/2016/08/27/a-c-cuza-parintele-fondator-al-antisemitismului-fascist-romanesc/ A. C. CUZA, PĂRINTELE-FONDATOR AL ANTISEMITISMULUI FASCIST ROMÂNESC] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רומניה: מפלגות
קטגוריה:מפלגות נאציות
אבגני מיכלדזה

אֶבְגֵנִי מִיכֵּלַדְזֶה (בגאורגית: ევგენი მიქელაძე, 27 ביולי 1903 – 1937) היה מנצח גאורגי, מייסד התזמורת הסימפונית הגאורגית.

== ביוגרפיה ==
מִיכֵּלַדְזֶה נולד בבאקו שבאזרבייג'ן, אז חלק ממלכות המשנה של הקווקז של האימפריה הרוסית. שנים ספורות אחרי לידתו, עברה משפחתו לטביליסי שבגאורגיה. מִיכֵּלַדְזֶה ניגן מילדותו בכלי נשיפה, במיוחד בחצוצרה ובקרן יער. בנעוריו השתתף בשיעורי המוזיקה של בית הספר הקדם צבאי, במקביל ללימודיו בבית הספר הריאלי של טביליסי. אחרי סיום בית הספר קיבל מִיכֵּלַדְזֶה חינוך מוזיקלי גבוה בקונסרבטוריון הממלכתי של טביליסי.

בשנות ה-20 החליט מִיכֵּלַדְזֶה להפוך למנצח ונסע ללימודים בקונסרבטוריון הממלכתי של לנינגרד. מוריו של מִיכֵּלַדְזֶה לניצוח היו המנצחים הסובייטים הנודעים ניקולאי מאלקו ואלכסנדר גאוק. מִיכֵּלַדְזֶה חזר לגאורגיה בשנת 1931 וזכה למוניטין של מנצח מוכשר, שהוערך מאוד גם על ידי מוזיקאים זרים. הוא החל לקדם את המוזיקה הקלאסית בגאורגיה, ובשנת 1933 הקים את התזמורת הסימפונית. בשנת 1934 הפך מִיכֵּלַדְזֶה למנצח הראשי בבית האופרה של טביליסי, ובשנת 1936 הוא זכה בתואר אמן העם של גאורגיה הסובייטית, בגיל 33 בלבד.

בשנת 1937 נקטעה פעילותו של מִיכֵּלַדְזֶה, משום שהיה נשוי לבתו של קורבן בכיר לטיהורים פוליטיים. חותנו, הבולשביק הוותיק מַמְיָה אוֹרָחֵלַשְׁוִילִי, שכיהן אז כסגן מנהל המכון למרקסיזם-לניניזם של המפלגה הקומוניסטית הסובייטית במוסקבה, נעצר באפריל, וביוני של אותה שנה הוצא להורג בירי. בנובמבר נעצר גם מִיכֵּלַדְזֶה, ואחרי עינויים הוצא להורג בירי. חותנתו של מִיכֵּלַדְזֶה הוצאה להורג כמוהם, ואילו אשתו, כֵּתֵוָן, הוגלתה למחנה עבודה. שמם של הארבעה טוהר רשמית בשנת 1955.

אחרי פירוקה של ברית המועצות בשנת 1991, נקראה התזמורת הסימפונית הלאומית של גאורגיה רשמית על שם מייסדה, אֶבְגֵנִי מִיכֵּלַדְזֶה. בנו, וַחְטַנְג מִיכֵּלַדְזֶה, הוא במאי סרטי תעודה עבור הערוץ הראשון של הטלוויזיה הרוסית.

== קישורים חיצוניים ==

קטגוריה:מוזיקאים גאורגים
קטגוריה:מנצחים
קטגוריה:קורבנות הטיהורים הגדולים
קטגוריה:ילידי 1903

קטגוריה:נפטרים ב-1937
אייפד מיני 3

iPad Mini 3 (בתעתיק לעברית: אייפד מיני 3) הוא הטאבלט השלישי בסדרת האייפד מיני של אפל והשני בעל מסך רטינה. האייפד מיני החדש הוכרז באירוע של אפל ב-16 באוקטובר 2014 יחד עם iOS 8.1 והאייפד אייר 2. המכשיר לא שודרג רבות במפרט מהאייפד מיני 2 וכולל מסך סופר רטינה מסוג LCD, מצלמת 5 מגה פיקסל אחורית עם צילום רצף ומצלמת FaceTime HD קדמית ברזולוציית 1.2 מגה פיקסל. אחד השיפורים היחידים באייפד החדש הוא חיישן ה-Touch ID לזיהוי טביעות אצבע.

== חומרה ==
האייפד מיני 3 כולל מסך 7.9 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד מיני 3 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הגדולים (פרט לאייפד אייר והדור השני שלו). המכשיר מריץ את מערכת ההפעלה 1.iOS 8 של אפל. למכשיר מעבד בשם Apple A7, שמשתמש בארכיטקטורת 64 ביט, כולל השבב המשני M7, אף על פי שכבר הוכרז על השבבים A8 ו-A8X. המצלמה נשארה ברזולוציית 5 מגה פיקסל, אך עם שיפור קטן של הוספת אפשרות של צילום רצף. סוללת האייפד מיני 3 מספיקה לעד עשר שעות עבודה, בדומה לשאר דורות האייפדים. בדומה לאייפד אייר 2, אפל החליטה להשתמש באייפד מיני 2 בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 7.5 מ"מ. משקלו 331 גרם בגרסת ה-WiFi, ובגרסת ה-3G משקלו 341 גרם. הוא מגיע בצבעים שחור, זהב ולבן.

==ראו גם==
* אייפד מיני
* אייפד מיני 2

==קישורים חיצוניים==

* 
* 

==הערות שוליים==

קטגוריה:אייפד
קטגוריה:מכשירים שהושקו ב-2014
נקסוס 9

נקסוס 9 (באנגלית: Nexus 9) הוא מחשב לוח מסדרת גוגל נקסוס אשר פותח במשותף על ידי גוגל ו-HTC. המכשיר מריץ את מערכת ההפעלה Android Lollipop 5.0.

הנקסוס 9 הוכרז ב-15 באוקטובר 2014 יחד עם הנקסוס 6. ניתן היה לרכוש אותו החל מה-17 באוקטובר באותה השנה והוא שוחרר באופן רשמי ב-3 בנובמבר.

== מפרט טכני ==
המכשיר בעל מסך 8.9 אינץ' ברזולוציית QHD 1536x2048 ומעבד Nividia Tegra K1 כפול ליבות 64 ביט במהירות שעון של 2.3GHz, זיכרון RAM בנפח של 2GB, מצלמה אחורית 8 מגה פיקסל ברזולוציית 1080p בעל פלאש לד אחד והתמקדות אוטומטית. בנוסף מצלמה קדמית 1.6 מגה פיקסל ברזולוציית 720p. המכשיר זמין בשתי גרסאות של נפח אחסון, 16GB ו-32GB.

בתחום התוכנה, הנקסוס 9 הוא המכשיר הראשון שמריץ את מערכת ההפעלה Android Lollipop 5.0.

== קישורים חיצוניים ==

*[https://www.google.com/nexus/9/ נקסוס 9 באתר גוגל]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גוגל נקסוס
קטגוריה:מכשירי חברת גוגל
קטגוריה:מכשירי אנדרואיד
קטגוריה:מכשירים שהושקו ב-2014
אייפד אייר 2

אייפד אייר 2 (בתעתיק לעברית: אייפד אייר 2) הוא הטאבלט השישי בסדרת האייפדים של אפל והשני בסדרת אייפד אייר. המכשיר הוכרז לצד האייפד מיני 3 ב-16 באוקטובר 2014. המכשיר כולל שיפורים רבים כמו המעבד Apple A8X, מצלמת 8 מגה פיקסל, עובי דקיק של 6.1 מ"מ וכן חיישן ה-Touch ID.

==חומרה==
האייפד אייר 2 כולל מסך 9.7 אינץ' ברזולוציית הרטינה של אפל, עם צפיפות פיקסלים של 326ppi; מסך האייפד אייר 2 הוא ביחס של 4:3, ובדומה למכשירי האייפד בשנתיים האחרונות, גם אצלו הוצרה המסגרת לעומת האייפדים הישנים יותר. המכשיר מריץ את מערכת ההפעלה iOS 10.0.1 של אפל. למכשיר מעבד בשם Apple A8X, שמשתמש בארכיטקטורת 64 ביט ומהווה גרסה משודרגת ל-A8 הקיים באייפון 6 ואייפון 6 פלוס. המצלמה שודרגה לרזולוציית 8 מגה פיקסל, ניתן לצלם בהילוך איטי (220 פריימים לשנייה), עם שיפור קטן של הוספת אפשרות של צילום רצף. מצלמתו הקדמית נשארה ברזולוציית 1.2 מגה פיקסל. סוללת האייפד אייר 2 מספיקה לעד עשר שעות עבודה, בדומה לשאר דורות האייפדים. בדומה למכשירים מהשנה שעברה, אפל החליטה להשתמש באייפד החדש בשני רמקולים סטראופוניים. המכשיר כולל בנוסף את חיישן טביעות האצבע Touch ID ועוביו של המכשיר דקיק ועומד על 6.1 מ"מ, דק ב-18 אחוז מקודמו. הוא מגיע בצבעים שחור, זהב ולבן.

==ראו גם==
* אייפד אייר

==קישורים חיצוניים==

* 
* 
* 
* 
* 

==הערות שוליים==

קטגוריה:אייפד
קטגוריה:מכשירים שהושקו ב-2014
ענת לוברסקי

ענת לוברסקי היא עורכת ישראלית. זוכת פרס אופיר 1991 על עריכת הסרט "מעבר לים".

==ביוגרפיה==
במהלך השנים ערכה לוברסקי מספר סרטי קולנוע. בשנת 1970 ערכה את תסריט הסרט "שבלול", בכיכובם של "חבורת לול". בשנת 1972 ערכה את הסרטים "סלומוניקו" ו"עזית הכלבה הצנחנית" ובשנת 1976 את הסרט "קשר הדבש". 

בשנת 1980 שימשה כעורכת הסרט "המשחק האמיתי". בשנת 1982 ערכה את הסרט "מתחת לאף", בכיכובם של אורי גבריאל ומשה איבגי. בשנת 1984 ערכה את הסרט "מגש הכסף". בשנת 1985 ערכה את הסרט "רומן בהמשכים". בשנת 1986 שימשה כעורכת הסרט "הקרב על הוועד", בכיכובם של חברי "הגשש החיוור". בשנת 1987 ערכה את הסרט "אבא גנוב", בכיכובם של יהודה ברקן ואלונה קמחי. באותה שנה שימשה כעורכת הסרט "פוטו רומן". 

בשנת 1991 שימשה כעורכת הסרט "גמר גביע". באותה שנה ערכה את הסרט "מעבר לים", על עריכת הסרט זכתה בפרס אופיר בקטגוריית העריכה הטובה ביותר. בשנת 1993 ערכה את הסרט "סיפור שמתחיל בלוויה של נחש". בשנת 1994 שימשה כעורכת הסרט "מקס ומוריס", שהיה סרט המשך של "מתחת לאף", אותו ערכה לוברסקי גם כן. בשנת 1997 שימשה כעורכת הסרט "אין שמות על הדלתות". באותה שנה ערכה את הסרט "ביפ". 

בשנת 2000 שימשה כעורכת הסרט "פרא" וערכה את הסרט "הבולשת חוקרת". בשנת 2001 שימשה כעורכת הסרט "חוצלארץ". ב-2005 ערכה את הסרט "לרקוד". בשנת 2006 ערכה את הסרט "נוזהת אל-פואד". באותה שנה ערכה את הסרט "אין לה אלוהים".

==רשימת סרטים בעריכתה==
*1968 השכונה שלנו (עוזרת עריכה)
*1970 שבלול
*1972 סלומוניקו
*1972 עזית הכלבה הצנחנית
*1977 קשר הדבש
*1980 המשחק האמיתי
*1981 העיט (יועצת עריכה)
*1982 מתחת לאף
*1984 מגש הכסף
*1985 רומן בהמשכים
*1986 הקרב על הוועד
*1987 אבא גנוב
*1987 פוטו רומן
*1991 גמר גביע
*1991 מעבר לים
*1994 סיפור שמתחיל בלוויה של נחש
*1994 מקס ומוריס
*1997 אין שמות על הדלתות
*1997 ביפ
*1999 פרא (סרט, 1999)
*2000 הבולשת חוקרת
*2000 האחים מבורך
*2003 חוצלארץ
*2004 מעורב ירושלמי (סדרת טלוויזיה)
*2005 לרקוד
*2006 נוזהת אל-פואד
*2007 אין לה אלוהים

==פרסים==
* פרס אופיר לעריכה הטובה ביותר

==קישורים חיצוניים==

קטגוריה:עורכות קולנוע ישראליות
קטגוריה:עורכי קולנוע ישראלים
קטגוריה:זוכות פרס אופיר: עורכות
קטגוריה:זוכי פרס אופיר: עורכים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פיקר

פיקאר הוא שם משפחה אצל דוברי צרפתית – שמקורו קשור לחבל פיקרדיה, לכלי מסוג מכוש או מקצוע המשתמש בכלי הזה.
שם המשפחה אצל צרפתים, בלגים, שווייצרים – מופיע לרוב בכתיב Picard, לפעמים Picquart, Piccard ; הוא מופיע אצל דוברי אנגלית בצורה Pickard ואצל איטלקים מליגוריה בצורת Piccardo.
אצל יהודים אשכנזים קיים שם משפחה דומה פיקאר או פיקארד שמקורו בשם המשפחה מגרמניה Bickhart או Bickart שעבר שיבוש בהשפעת השפה הצרפתית.

פיקר – משערים כי השם היהודי אשכנזי Picker (פיקר) כמו Pecker מקורו בשם המקצוע בגרמנית Bäcker, כלומר אופה.

==קישורים חיצוניים==
*[https://www.ancestry.com/name-origin?surname=picard השם פיקאר באתר הגנאלוגי Ancestry]

קטגוריה:שמות משפחה
קלמן בר

הרב קלמן בר (מימין) בטקס [[יום ירושלים בישיבת מרכז הרב יחד עם הרב ציון לוז והרב משה אמסלם, תשע"ה]]
מימין: הרבנים; קלמן מאיר בר, [[ציון לוז, משה אמסלם ומשה ביגל בעצרת לציון יום ירושלים בישיבת מרכז הרב]]
הרב קלמן מאיר בר (נולד בא' בטבת ה'תשי"ח, 24 בדצמבר 1957) הוא רבה האשכנזי הראשי של נתניה.

== ביוגרפיה ==
נולד למרים איטה, צאצאית רבי עקיבא איגר ואדמו"רי איז'ביצא ראדזין, ולעמנואל בר, נכדו של האדמו"ר מפשדוברז' (צאצא של רבי קלונימוס קלמן הלוי אפשטיין ה"מאור ושמש", שעל שמו נקרא הרב קלמן מאיר), בשכונת יד אליהו בתל אביב.

למד בישיבה התיכונית בנתניה בראשותו של הרב שמחה הכהן קוק, שמונה מאוחר יותר (בשנת ה'תשל"ב) לרב העיר רחובות. בשנת ה'תשל"ה החל ללמוד בישיבת ההסדר כרם ביבנה. שירת כלוחם בחטיבת הנח"ל ולאחר מכן שירת במילואים שנים רבות. 

למד בכולל בכרם ביבנה ונסמך לרבנות עיר. במהלך שנותיו בישיבה למד חברותא בכתבי הרב קוק מספר שנים עם הרב עוזי קלכהיים.

בשנת ה'תשמ"ו מינה אותו הרב חיים יעקב גולדוויכט לשמש כר"מ בישיבת כרם ביבנה. במסגרת תפקידו, לימד גמרא ושיעורי אמונה. 

שימש בשליחות רבנית כראש ישיבת יבנה באנטוורפן, וכן כרב קהילת המזרחי "הרב עמיאל". לצד תפקידו בישיבה, שימש כראש המדרשה לבנות בקיבוץ חפץ חיים וכרב מכללת תלפיות.

בט' באלול ה'תשע"ד נבחר למשרת הרב האשכנזי הראשי של נתניה, לאחר 26 שנה בהן לא כיהן רב ראשי אשכנזי בעיר.

אחיו הוא הרב משה אברהם בר, רבה האשכנזי של שכונת יד אליהו בתל אביב.

נשוי לדפנה (נכדתם של הרב זוסמן ריגר וטובה ריגר, שהייתה אחותם של הרב שלום נתן רענן והרבנית פנינה שפירא, אשת הרב אברהם שפירא) וצאצאית של רבי צבי אלימלך מדינוב (בעל הבני יששכר), ומפאת הקשר המשפחתי לדינוב, הוא נואם בהילולא המסורתית של ה"בני יששכר" בנתניה שנוסדה ע"י הרב פסח שטרן מדינוב. מתגורר בנתניה. היה מקורבו של הרב אברהם שפירא, הרב הראשי לישראל וראש ישיבת מרכז הרב. 

הקים את מערך הכשרות בד"ץ "בהידור הכשרות" בתוך מערכת הכשרות של רבנות נתניה.

לרב בר 6 ילדים. חתנו הוא הרב אברהם פלהיימר, ראש כולל בנתניה.

== ספריו ==
* מעשה רקם - על פרשיות השבוע ומועדי השנה

==קישורים חיצוניים==

* 
* [https://musaf-shabbat.com/2014/09/12/מדגיש-את-המשותף-עידו-פכטר/ ריאיון עם הרב קלמן בר], אתר מקור ראשון
* 
* [https://www.inn.co.il/tags/%D7%94%D7%A8%D7%91_%D7%A7%D7%9C%D7%9E%D7%9F_%D7%9E%D7%90%D7%99%D7%A8_%D7%91%D7%A8 כתבות - הרב קלמן בר], באתר ערוץ 7

קטגוריה:בוגרי ישיבת בני עקיבא נתניה
קטגוריה:בוגרי ישיבת כרם ביבנה
קטגוריה:משפחת אפשטיין
קטגוריה:נתניה: רבנים ראשיים
קטגוריה:רבני ישיבת כרם ביבנה
קטגוריה:תלמידי הרב אברהם אלקנה שפירא
קטגוריה:רבני ערים בישראל
קטגוריה:ישראלים שנולדו ב-1957
אישה ושמה גולדה

[[אינגריד ברגמן כגולדה מאיר בהכנות לצילום סצנה בסרט. מאחוריה עובר איפור יוסי גרבר בתפקיד משה דיין]]
אישה ושמה גולדה (באנגלית: A Woman Called Golda) הוא סרט טלוויזיה אמריקאי משנת 1982 המבוסס על חייה של גולדה מאיר. את הסרט ביים אלן גיבסון ומככבת בו אינגריד ברגמן בתפקיד מאיר. זה היה תפקידה האחרון של ברגמן לפני מותה, ועבורו זכתה לאחר מותה בפרס אמי ובפרס גלובוס הזהב. הסרט זכה בשני פרסי אמי נוספים, כולל פרס סרט הדרמה הטוב ביותר.

==תקציר עלילה==
ב-1977 חוזרת גולדה מאיר לבית הספר בו למדה בנערותה במילווקי, ומספרת לתלמידים את סיפור חייה. היא חוזרת לילדותה ברוסיה ולהגירת המשפחה לארצות הברית כדי לברוח מרדיפת היהודים באירופה. בצעירותה היא חולמת על הקמת מדינה יהודית בארץ ישראל. היא נישאת למוריס מאירסון והשניים עולים לפלשתינה ומתנדבים בקיבוץ מרחביה, אך בשל מצב בריאותו של מוריס הם נאלצים, לאכזבתה של גולדה, לעזוב את הקיבוץ ואת העשייה בו ולעבור לירושלים. בירושלים הופכת מאיר לפעילה בולטת בתנועה הציונית. מסירותה המוחלטת לעניין הציוני ולתפקידיה הממלכתיים על חשבון זמנה עם מוריס גורמת להתרחקות בין השניים, אך הם נשארים נשואים עד מותו של מוריס ב-1951.

הסרט ממשיך ועוקב אחרי חייה של מאיר במהלך העשורים הראשונים לקיומה של ישראל, דרך התמנותה לתפקיד ראש הממשלה ועד לימים הקשים של מלחמת יום הכיפורים, בעקבותיה התפטרה מתפקידה.

==צוות השחקנים==
{| class="wikitable"
|-
! שחקנ/ית !! דמות
|-
| אינגריד ברגמן || גולדה מאיר
|-
| נד ביטי || הסנטור דורוורד
|-
| פרנקלין קאוור || יוברט האמפרי
|-
| ג'ודי דייוויס || גולדה מאיר בצעירותה
|-
| אן ג'קסון || לו קדר / המספרת
|-
| רוברט לוג'יה || אנואר סאדאת
|-
| לנרד נימוי || מוריס מאירסון, בעלה של גולדה
|-
| ג'ק תומפסון || אריאל, מזכיר קיבוץ מרחביה ופעיל ציוני
|-
| דייוויד דה קייזר || דוד בן-גוריון
|-
| בארי פוסטר || אורד וינגייט
|-
| נייג'ל הות'ורן || המלך עבדאללה הראשון
|-
| יוסי גרבר || משה דיין
|-
| יעל פרידמן || שיינה, אחותה של גולדה
|-
| יוסף שילוח || עזרא דנין
|-
|גילה אלמגור
|דבורה
|-
|אילן דר
|טעימי
|-
| שמואל עצמון || ישראל גלילי
|-
| עמוס מוקדי || יגאל ידין
|-
| עודד תאומי || דוד אלעזר
|-
| נתן כוגן || לוי אשכול
|-
|יהודה אפרוני
|ד"ר לנדאו
|-
|גדעון שמר
|שמחה דיניץ
|-
|שלמה בר-שביט
|שלמה
|-
|גבי עמרני
|לבל לייזר
|-
|אלכס פלג
|מגד
|-
|אסתי קוסוביצקי
|מרים
|-
|אביבה גר
|גבי
|}

==פרסים==
הסרט היה מועמד לשבעה פרסי אמי וזכה בשלושה:
* זכה בפרס סרט הדרמה הטוב ביותר
* זכה בפרס השחקנית הטובה ביותר בסדרה קצרה או סרט - אינגריד ברגמן
* זכה בפרס העריכה הטובה ביותר לסדרה קצרה או סרט
* מועמד לפרס שחקן המשנה הטוב ביותר בסדרה קצרה או סרט - לנרד נימוי
* מועמד לפרס שחקנית המשנה הטובה ביותר בסדרה קצרה או סרט - ג'ודי דייוויס
* מועמד לפרס המוזיקה הטובה ביותר בסדרה קצרה או סרט - מישל לגראן
* מועמד לפרס העריכה הקולית הטובה ביותר לסרט

הסרט היה מועמד לשני פרסי גלובוס הזהב וזכה באחד:
* זכה בפרס השחקנית הטובה ביותר במיני-סידרה או סרט טלוויזיה - אינגריד ברגמן
* מועמד לפרס המיני-סידרה או סרט הטלוויזיה הטוב ביותר

אינגריד ברגמן קיבלה את שני הפרסים לאחר מותה.

==קישורים חיצוניים==

* 

קטגוריה:סרטי 1982
קטגוריה:סרטים ביוגרפיים אמריקאיים
קטגוריה:סרטים בין-לאומיים שעלילתם מתרחשת בישראל
קטגוריה:סרטי אינגריד ברגמן
קטגוריה:סרטי טלוויזיה אמריקאיים
קטגוריה:גולדה מאיר בתרבות
קטגוריה:זוכי אמי בפריים טיים: סרט טלוויזיה
קטגוריה:זוכי אמי בפריים טיים: תוכניות: עריכת מיני סדרה או סרט טלוויזיה
קטגוריה:דוד בן-גוריון בתרבות
דררה (סוג)

דררות ממין Psittacula columboides בהודו
דררה (שם מדעי: Psittacula) הוא סוג עופות ירוקים ממשפחת הדרראים שבסדרת התוכאים.

רב הדררות חיות ביערות הטרופיים של אסיה וגם של אפריקה ובאיים באוקיינוס ההודי. הסוג מקורב לסוגי התוכים Psittinus cyanurus ו-Loriculus שחיים רק באסיה.

הדררות הם תוכים ירוקים עם ראשים צבעוניים, מקורם חזק וזנבם ארוך וצבעוני וניזנים בעיקר מפירות.

==מינים==
קיימים 15 מיני דררות:
*דררת אצ'ו (Psittacula eques)
*דררה מצויה (Psittacula krameri) - מין פולש בישראל
*דררה אלכסנדרונית או דְּרָרָה רַבָּה (Psittacula eupatria)
*דררה שזיפית (Psittacula cyanocephala)
*דררה ורודת מצח (Psittacula roseata)
*דררה צפחת ראש (Psittacula himalayana)
*דררה אפורת ראש (Psittacula finschii)
*דררה כחולת כנף (Psittacula columboides)
*דררת לייארד (Psittacula calthrapae)
*דררת לורד דרבי (Psittacula derbiana)
*דררה אדומת חזה (Psittacula alexandri)
*דררה ארוכת-זנב (Psittacula longicauda)
*דררת ניקובר (Psittacula caniceps)

מינים נוספים שנכחדו:
*דררת ניוטון (Psittacula exsul)
*דררת מסקרין אפורה (Psittacula bensoni)
*דררת סיישל (Psittacula wardi)

==קישורים חיצוניים==

*
קטגוריה:בעלי חיים שתוארו ב-1800
קטגוריה:טקסונים שתוארו בידי ז'ורז' קיווייה
מרטינס

מרטינס (מרטינְס ומרטינֶס) הוא שם משפחה ממקור ספרדי. לעיתים נהגה כ"מרטינֶז" בהשפעת השפה האנגלית.

קטגוריה:שמות משפחה
קטגוריה:שמות משפחה ספרדיים
קטגוריה:שמות משפחה פטרונימיים
פאוזי גולאם

פאוזי גולאם (בערבית: فوزي غلام; בצרפתית: Faouzi Ghoulam; נולד ב-1 בפברואר 1991) הוא כדורגלן צרפתי-אלג'יראי המשחק בעמדת המגן השמאלי בהטאייספור ובנבחרת אלג'יריה.

==קריירה==
גולאם התחיל את הקריירה שלו במחלקת הנוער של סנט אטיין. ב-22 בספטמבר 2010 גולאם ערך את הופעת הבכורה שלו בקבוצה הבוגרת במסגרת גביע הליגה הצרפתי נגד ניס. הוא ערך את הופעת הבכורה שלו בליגה נגד ולנסיין וסיים את העונה עם 11 משחקים. בינואר חתם בנאפולי האיטלקית. ב-31 בינואר 2023 חזר לצרפת וחתם באנז'ה.

ב-28 באוגוסט 2023 חתם בהטאייספור מליגת העל הטורקית.

לאחר ששיחק בנבחרת הצעירה של צרפת החליט גולאם לייצג את נבחרת אלג'יריה. גולאם זומן לראשונה לסגל הנבחרת לקראת גביע אפריקה לאומות 2013. ב-26 במרץ 2013, גולאם ערך את הופעת הבכורה שלו בנבחרת בניצחון 1–3 נגד במסגרת מוקדמות מונדיאל 2014.

==תארים==
; סנט אטיין
*גביע הליגה הצרפתית: 

; נאפולי
*קופה איטליה: 
*הסופר קאפ האיטלקי: 

==קישורים חיצוניים==

קטגוריה:כדורגלנים אלג'יראים
קטגוריה:מגני כדורגל צרפתים
קטגוריה:כדורגלנים צרפתים
קטגוריה:מגני כדורגל אלג'יראים
קטגוריה:כדורגלני סנט אטיין
קטגוריה:כדורגלני נאפולי
קטגוריה:כדורגלני אנז'ה
קטגוריה:כדורגלני הטאייספור
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:צרפתים ממוצא אלג'יראי
קטגוריה:ספורטאים זרים באיטליה
קטגוריה:ספורטאים זרים בטורקיה
קטגוריה:ספורטאים צרפתים באיטליה
קטגוריה:ספורטאים צרפתים בטורקיה
קטגוריה:אלג'יראים שנולדו ב-1991
קטגוריה:צרפתים שנולדו ב-1991
מאטיה דסטרו

מאטיה דסטרו (באיטלקית: Mattia Destro; נולד ב-20 במרץ 1991) הוא כדורגלן איטלקי המשחק באמפולי בעמדת החלוץ.

==קריירת מועדונים==
דסטרו התחיל את הקריירה שלו במחלקת הנוער של אסקולי. בשנת הצטרף למחלקת הנוער של אינטר מילאנו. ב-20 ביולי 2010 עבר לגנואה במסגרת עסקת העברתו של אנדראה ראנוקיה שעשה את הדרך ההפוכה. ב-12 בספטמבר 2010 ערך את הופעת הבכורה שלו בסרייה א' בהפסד 1–3 נגד קייבו ורונה.

בשנת , דסטרו הושאל לסיינה תמורת 1.5 מיליון אירו עם אופציה לרכישת כרטיס השחקן שלו. דסטרו הפך למלך השערים של המועדון עם 12 שערים.

ב-30 ביולי 2012 חתם ברומא תמורת 16 מיליון אירו. ב-2 בספטמבר 2012 ערך את הופעת הבכורה שלו בניצחון 1–3 נגד אינטר מילאנו. ב-4 בנובמבר 2012 הבקיע את שער הבכורה שלו במועדון בניצחון 1–4 נגד פלרמו, אך לאחר שהוריד את החולצה תוך כדי חגיגת השער קיבל צהוב שני והורחק. דסטרו הבקיע 5 שערים בגביע והפך למלך השערים של המפעל בעונתו הראשונה במועדון.

בינואר 2015 הושאל למילאן עד לסיום העונה.

ב-20 באוגוסט 2015 חתם בבולוניה לחמש שנים עבור 6.5 מיליון אירו.
בינואר 2020 הושאל לגנואה עד לסיום העונה.

==קריירה בינלאומית==
דסטרו היה חלק מכל הנבחרות הצעירות של איטליה, והשתתף עם הנבחרת הצעירה באליפות אירופה בכדורגל עד גיל 21 - 2013 שהייתה האליפות האחרונה שלו בנבחרות הצעירות. דסטרו נכלל בסגל המורחב של הנבחרת הבוגרת לקראת יורו 2012 אך בסופו של דבר לא נכלל בסגל הסופי של הנבחרת לאליפות. ב-15 באוגוסט 2012, הוא ערך את הופעת הבכורה שלו בנבחרת הבוגרת בהפסד 1–2 נגד . ב-11 בספטמבר 2012 הבקיע את שער הבכורה שלו בנבחרת בניצחון 0–2 נגד . הוא נכלל גם בסגל הרחב של הנבחרת לקראת מונדיאל 2014 אך בסופו של דבר לא נכלל בסגל הסופי.

==קישורים חיצוניים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני גנואה
קטגוריה:כדורגלני סיינה
קטגוריה:כדורגלני רומא
קטגוריה:כדורגלני מילאן
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:כדורגלני אמפולי
קטגוריה:איטלקים שנולדו ב-1991
תומאס ליגוטי

תומאס ליגוטי (אנגלית: Thomas Ligotti) הוא סופר והוגה דעות אמריקאי, הנחשב לדמות "קאלט" בתרבות סיפרות האימה. כתביו, אמנם ייחודים בסגנונם, נחשבים לאבני דרך בכמה מהז'אנרים הספרותיים - בעיקר אלו שעוסקים סביב סיפורי אימה. כמו כן, סיפוריו נוטים לעסוק בפילוסופיה פסימיסטית ובגווניה היותר קיצוניים בדמות האנטי-נטליזם.

== קורות חיים ==

מעט מאוד ידוע אודות חייו של תומאס ליגוטי. הוא ידוע כדמות מתבודדת, ונמנע מקשר עם העיתונאות. 

תומאס ליגוטי החל בפרסום סיפורים קצרים בתחילת שנות השמונים בכמה מגזינים קטנים. 

השקפת עולמו של ליגוטי תוארה כניהיליסטית ביסודה (למרות שהוא חשש מתדמית זו, באמרו: "ניהיליסט הוא כינוי שבו אנשים משתמשים כדי לתאר אותך. אף אדם אינטליגנטי לא יגדיר את עצמו כניהיליסט"). ליגוטי גם הודה שהוא סבל מחרדה כרונית במשך רוב חייו, מה שהיווה את אחד מהנושאים החוזרים בכתיבתו.

==השפעות==
ניק פיצולאטו , יוצר "בלש אמיתי" ציין את The Conspiracy Against the Human Race (הקונספירציה כנגד המין האנושי) של ליגוטי כהשפעה ישירה עבורו, לצד Better Never to Have Been של דייוויד בנאטר, Nihil Unbound של ריי בראסייה, Confessions of an Antinatalist של ג'ים קרופורד ו- The Dust of This Planet של יוג'ין ת'קר .<ref></ref>

== ביבליוגרפיה ==

<div class="mw-content-ltr">* Songs of a Dead Dreamer (1985, rev. & exp. 1989)
* Grimscribe: His Lives and Works (1991)
* Noctuary (1994)
* The Agonizing Resurrection of Victor Frankenstein and Other Gothic Tales (1994)
* The Nightmare Factory (1996). Essentially an omnibus of selections from Ligotti's first three collections, with a concluding section containing new stories. All of the stories in the concluding section were later printed in Teatro Grottesco.
* In a Foreign Town, in a Foreign Land (1997, accompanying CD by Current 93)
* I Have a Special Plan for This World (2000, accompanying CD by Current 93)
* This Degenerate Little Town (2001, accompanying CD by Current 93)
* The Unholy City (2002, accompanying CD by Current 93)
* My Work Is Not Yet Done: Three Tales of Corporate Horror (2002)
* Crampton: A Screenplay (2003, with Brandon Trenz) 
* Sideshow, and Other Stories (2003)
* Death Poems (2004)
* The Shadow at the Bottom of the World (2005)
* Teatro Grottesco (2006, reprinted in 2008)
* The Conspiracy Against the Human Race (2010)
* The Spectral Link (2014)
* Born to Fear: Interviews with Thomas Ligotti (2014), edited by Matt Cardin
* Songs of a Dead Dreamer & Grimscribe (2015)
* The Small People (2021). A chapbook reprint of a single story previously collected in The Spectral Link.
* Paradoxes From Hell (2021). A chapbook reprint of a previously uncollected story and two poems.
* Pictures of Apocalypse (2023). A collection of 20 new poems.
</div>
==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחברי סיפורים קצרים אמריקאים
קטגוריה:אנטי-נטליסטים
קטגוריה:סוציאליסטים אמריקאים
קטגוריה:אמריקאים שנולדו ב-1953
בעלי אף יבש

בעלי אף יבש (שם מדעי: Haplorhini, מיוונית: 'אף פשוט') היא תת-סדרה בסדרת הפרימטים המכילה את הקופיפים והאנתרופואידים. האנתרופואידים כוללים את הקופים צרי-האף, ביניהם ההומינואידים, שאליהם שייך האדם.

תת-סדרה זו נבדלת בכמה מאפיינים מבעלי אף לח. המינים בקבוצה זו איבדו את האנזים שמאפשר לייצר ויטמין C. האף היבש, אינו מחובר לשפה העליונה ולכן מאפשר מגוון רחב של הבעות פנים, היחס בין המוח לגוף גדול הרבה יותר מאשר אצל בעלי אף לח והחוש העיקרי בו הם משתמשים הוא ראייה.

==מיון==
*אינפרא-סדרה קופיפים (Tarsiiformes)
***על-משפחה Omomyoidea
***משפחה אומומידיים (Omomyidae)
***משפחה Archicebidae - נכחדה
***משפחה טרסיוסיים (Tarsiidae)
*אינפרא-סדרה אנתרופואידים (Anthropoidea)
***משפחה Eosimiidae
***משפחה Amphipithecidae
***משפחה Oligopithecidae
**קבוצה Parapithecoidea - נכחדה
***משפחה Parapithecidae
**קבוצה Proteopithecoidea - נכחדה
***משפחה Proteopithecidae
**קבוצה קופים צרי אף (Catarrhini)
***על-משפחה Cercopithecoidea
****משפחה קופים בעלי זנב (Cercopithecidae)
***על-משפחה הומינואידים (Hominoidea)
***משפחה גיבונים (Hylobatidae)
***משפחה הומינידיים (Hominidae)
**קבוצה קופים רחבי אף (Platyrrhini)
***משפחה צבוסיים (Cebidae)
***משפחה מרמוסטיים (Callitrichidae)
***משפחה סאקיים (Pitheciidae)
***משפחה קופי עכביש (Atelidae)

לעיתים גם תת-משפחת קופי הלילה (aotinae) נחשבת למשפחה עצמאית (Aotidae).

==גלריה==
<gallery widths="160px" heights="160px">
קובץ:Philippines - Bohol Island - Tarsier.jpg|טרסיוס
קובץ:Black-striped capuchin (Cebus libidinosus).JPG|קפוצ'ין
קובץ:I Reached The Top (14230806839).jpg|מקוק מזוקן
קובץ:Gorilla at the Louisville Zoo 3.jpg|גורילה מערבית
</gallery>

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רג'ינלד אינס פוקוק
קטגוריה:בעלי חיים שתוארו ב-1918
דמות דראג

צוות הדראג האמריקני "All the king's men", מ[[בוסטון, מסוצ'סטס, ארצות הברית. מגלמות הדמויות כולן נשים ביום יום.]]
דמות דראג היא דמות בידורית המגולמת על ידי בדרן בלבוש דראג. דמות הדראג היא בעלת מגדר גברי או נשי באופן "מובהק", ובהקשר זה היא בדרך כלל מוחצנת מאוד, מצועצעת, ומבוססת על סטריאוטיפים נשיים או גבריים, לשם מטרות שונות הנעות בין לעג והצגתם כגרוטסקיים, ועד להעצמה של זהויות מגדריות לא בינאריות או לא-נורמטיביות. קיימים שני סוגים עיקרים של דמויות דראג; האחד, דראג קווין המגולם בעיקר על ידי גברים, והשני דראג קינג המגולם בעיקר על ידי נשים. לעיתים מגולמות הדמויות גם על ידי אנשים שזהותם המגדרית גמישה (ג'נדרקוויר או ג'נדרפלואיד).

רעיון הנזילות המגדרית המתבטא באימוץ דמות דראג הוא מטפורה מרכזית בכתיבתה של ג'ודית באטלר, אחת ההוגות החשובות של התאוריה הקווירית.

== מאפייני הדמויות ==

* מראה: הדמויות הנשיות מתאפיינות בלבישת ביגוד צבעוני לרוב, באיפור נשי כבד או "מוגזם" מאוד, לרוב זוהר, בביגוד צמוד, פרוותי וזוהר בעצמו והדמויות הגבריות מתאפיינות בלבישת ביגוד המזוהה עם סטריאוטיפים גבריים כגון חליפות מחויטות, עניבות, נעליים וכובעים "אלגנטיים", שעוני יוקרה הנפוצים כביכול בקרב אנשי עסקים, וכן שפם וזקן מזויפים.
* מופע: רוב המופעים של שני סוגי הדמויות ובכלל מוקדש ברובו לשירה או ליפסינק, וכוללים ריקוד ומחוות שמטרתם להחצין את שפת הגוף של המגדר אותו דמות הדראג משקפת.

== בעלי הדמויות ==
המפעל התרבותי של פיתוח דמות דראג נפוץ ברובו בקרב להט"ב. הסיבתיות לכך איננה ברורה מאוד וזהו נושא למחקר תרבותי פולמוסי מאוד. חלק מהעוסקים בכך מדווחים כי דמות הדראג משקפת את תחושתם המגדרית ותחושת האני שלהם יותר מאשר זו עימה גדלו; כמו כן חלקם טוענים כי זו דרך אפשרית בשבילם להחצין את עצמם, כלומר את המגדר השני ה"מדוכא" שלהם. חלק מבעלי דמויות אלה מגדירים עצמם, או מוגדרים על ידי אחרים כטרנסג'נדרים. תחומי המחקר העיקריים האוספים מידע על זהות העוסקים בכך ומניעיהם הם הפסיכולוגיה והסוציולוגיה; השיטות לאיסוף ידע כזה הן למשל שאלונים, ראיונות, וניתוח סטטיסטי של שכיחות הופעתם של פריטים ומצבים הנוגעים לדמויות השונות.

קיימת גם תופעה של נשים המאמצות את האסתטיקה המזוהה עם מלכות הדראג. דמויות דראג כאלה מכונות פואו קווין (faux queen).

== דמויות דראג והפייסבוק ==

עד לשנת 2014 רשת פייסבוק מנעה מאמנים אשר להם דמות דראג, לפתוח את חשבונם המקורי בשם של הדמות אותה הם מגלמים, והתיר להם להחזיק בו רק אם ישנו את שמם לזה המופיע בתעודת הזהות שלהם. ההצדקה של חברת פייסבוק לכלל זה הייתה בעיקר הצורך באבטחת מידע ומניעת שימוש פיקטיבי. לאחר מחאה ציבורית מצד אמנים שונו הכללים בקשר זה, וניתן לבעלי דמויות דראג להחזיק בחשבונות המשקפים את דמות הדראג שלהם, ולא את זהותם החברתית.

== ראו גם ==

* דראג (לבוש)
* דראג קווין
* דראג קינג
* קאמפ
* קוויר

== קישורים חיצוניים ==
* איריס רחמימוב, [http://www.academia.edu/7479834/קסמו_המערער_של_הדראג_תיאטרון_חוצה-מגדר_במחנות_שבויים._זמנים_גיליון_98 קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה], באתר Academia

== הערות שוליים ==

*
קטגוריה:תרבות להט"ב
סטפן שצ'פוביץ'

סטפן שצ'פוביץ (בסרבית-קירילית: Stefan Šćepović; נולד ב-10 בינואר 1990 בבלגרד) הוא כדורגלן סרבי המשחק בעמדת החלוץ בא.א.ל. לימסול.

==קריירת מועדונים==
שצ'פוביץ' התחיל את הקריירה שלו במחלקת הנוער של OFK בלגרד ובשנת עלה לקבוצה הבוגרת. בינואר הושאל לסמפדוריה מהסרייה א' האיטלקית, אך במדיה ערך שתי הופעות ליגה בלבד. בקיץ חתם בקלאב ברוז' מליגת העל הבלגית. לאחר שבתחילת העונה סבל מפציעה הושאל בינואר לקורטרייק. בספטמבר הגיע שצ'פוביץ' לישראל והושאל להפועל עכו. בעונה זו היה למלך השערים של הקבוצה עם 13 שערים ב-31 משחקים, וב-7 ביוני 2012 חתם על חוזה לשנתיים בפרטיזן בלגרד. במהלך העונה חזר לישראל והושאל למ.ס. אשדוד.

ביולי חתם שצ'פוביץ' לשלוש שנים בספורטינג חיחון מהליגה השנייה בספרד, והפך לשחקן הראשון בתולדות המועדון שמצליח לכבוש בכל חמשת משחקיו הראשונים. בספטמבר זכה בתואר שחקן החודש בליגה. ב-6 בפברואר 2014 האריך את חוזהו בחיחון עד . הוא סיים את העונה עם 22 שערים ב-39 הופעות.

ב-1 בספטמבר 2014 חתם שצ'פוביץ' לארבע שנים בסלטיק, אלופת סקוטלנד. ב-23 באוקטובר 2014 הבקיע את השער הראשון שלו במועדון, במשחק נגד אסטרה ג'יורג'יו במסגרת הליגה האירופית. ב-26 באוקטובר 2014 הבקיע את שער הבכורה שלו בליגה, בניצחון 0-2 נגד קילמרנוק. ב-31 באוגוסט 2015 הושאל לחטאפה עד לסיום העונה.

ב-12 ביולי 2017 הושאל לספורטינג חיחון עד לסיום העונה. ב-19 באוגוסט ערך את הופעתו הבכורה בקבוצה בתיקו 0-0 נגד אלקורקון. ב-2 בספטמבר הבקיע את שערו הראשון בחיחון בניצחון 4-0 על ז'ימנסטיק טרגונה. ב-31 בינואר 2018 חתם ב-MOL וידי ההונגרית.

ב-12 במרץ 2021, שצ'פוביץ' חתם במאלגה מהליגה הספרדית השנייה.

==קריירה בין-לאומית==
ב-29 בפברואר 2012 ערך שצ'פוביץ' את הופעת הבכורה שלו בנבחרת סרביה, במשחק ידידות נגד . ב-15 באוקטובר 2013 הבקיע את שער הבכורה שלו בנבחרת, במשחק נגד במסגרת מוקדמות מונדיאל 2014.

==קישורים חיצוניים==

קטגוריה:כדורגלנים סרבים
קטגוריה:חלוצי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני OFK בלגרד
קטגוריה:כדורגלני סמפדוריה
קטגוריה:כדורגלני קלאב ברוז'
קטגוריה:כדורגלני קורטרייק
קטגוריה:כדורגלני הפועל עכו
קטגוריה:כדורגלני מועדון ספורט אשדוד
קטגוריה:כדורגלני ספורטינג חיחון
קטגוריה:כדורגלני סלטיק
קטגוריה:כדורגלני חטאפה
קטגוריה:כדורגלני פהרוואר
קטגוריה:כדורגלני יאגלוניה ביאליסטוק
קטגוריה:כדורגלני מאלגה
קטגוריה:כדורגלני א.א.ל. לימסול
קטגוריה:כדורגלני בריזבן רואר
קטגוריה:כדורגלני מואנגת'ונג יונייטד
קטגוריה:כדורגלני נבחרת סרביה
קטגוריה:כדורגלנים זרים בישראל
קטגוריה:ספורטאים סרבים באיטליה
קטגוריה:ספורטאים זרים בבלגיה
קטגוריה:ספורטאים סרבים בישראל
קטגוריה:ספורטאים סרבים בספרד
קטגוריה:ספורטאים זרים בסקוטלנד
קטגוריה:ספורטאים סרבים בהונגריה
קטגוריה:ספורטאים סרבים בפולין
קטגוריה:ספורטאים סרבים בקפריסין
קטגוריה:ספורטאים זרים באוסטרליה
קטגוריה:ספורטאים זרים בתאילנד
קטגוריה:סרבים שנולדו ב-1990
ג'וניור קאייסרה

אוליסון דה סוזה פאולה ג'וניור (בפורטוגזית: Uilson de Souza Paula Júnior, נולד ב-27 באפריל 1989) הוא כדורגלן בולגרי ממוצא ברזילאי הידוע בשם ג'וניור קאייסרה (Caiçara) המשחק בעמדת המגן ימני בסנטוס.

==קריירה==
קאייסרה את הקריירה שלו בסנטו אנדרה. הוא הושאל בשנת אלגואנו, אך לא זכה לדקות משחק. בשנת הושאל לאמריקה (ריו פרטו). בקיץ הושאל לז'יל ויסנטה מליגת המשנה בפורטוגל איתה עלה לליגה הראשונה, ועונה לאחר מכן הגיע איתה לגמר הגביע הפורטוגזי בו הפסידה לבנפיקה ליסבון 2-1.

ב-5 ביוני 2012 חתם בלודוגורץ ראזגרד ל-3 שנים. ב-11 ביולי, קאייסרה ערך את הופעת הבכורה שלו בלודוגורץ בסופר קאפ נגד לוקומוטיב פלובדיב, במשחק זה הבקיע קאייסרה את שער הבכורה שלו. המשחק הסתיים בניצחון 1–3 וקאייסרה זכה בתואר ראשון בקריירה. ב-18 ביולי, הוא ערך את הופעת הבכורה האירופית שלו נגד דינמו זגרב במסגרת הסיבוב השני של מוקדמות ליגת האלופות. ב-11 באוגוסט ערך את הופעת הבכורה שלו בליגה בניצחון 0–3 נגד צ'רנו מורה ורנה. בסיום העונה זכה עם המועדון באליפות. ביוני חתם בשאלקה 04 מהבונדסליגה. ב-22 באוגוסט ערך את הופעתו הבכורה בקבוצה בתיקו 1-1 נגד דרמשטאדט 98. ב-3 בנובמבר 2016 הבקיע את שערו הראשון בקבוצה בניצחון 0–2 על קרסנודאר בליגה האירופית.

ב-16 בינואר 2017 חתם באיסטנבול בשאקשהיר הטורקית.

ב-22 באוגוסט 2023 קאייסרה חזר לברזיל וחתם בסנטוס.

ב-1 ביולי 2014 קיבל אזרחות בולגרית, דבר המאפשר לו לשחק עבור נבחרת בולגריה.

== קישורים חיצוניים ==

קטגוריה:כדורגלנים ברזילאים
קטגוריה:כדורגלנים בולגרים
קטגוריה:מגני כדורגל ברזילאים
קטגוריה:מגני כדורגל בולגרים
קטגוריה:סאו פאולו: כדורגלנים
קטגוריה:כדורגלני קוריטיבה
קטגוריה:כדורגלני ז'יל ויסנטה
קטגוריה:כדורגלני לודוגורץ ראזגרד
קטגוריה:כדורגלני שאלקה 04
קטגוריה:כדורגלני איסטנבול בשאקשהיר
קטגוריה:כדורגלני סנטוס
קטגוריה:ספורטאים ברזילאים בפורטוגל
קטגוריה:ספורטאים ברזילאים בבולגריה
קטגוריה:ספורטאים ברזילאים בגרמניה
קטגוריה:ספורטאים ברזילאים בטורקיה
קטגוריה:ברזילאים שנולדו ב-1989
קטגוריה:בולגרים שנולדו ב-1989
תחרות הפסנתר הבינלאומית ע"ש נאומבורג

תחרות הפסנתר הבינלאומית ע"ש נאומבורג (באנגלית: Naumburg International Piano Competition הוא השם הכולל שניתן לכל התחרויות במימון קרן וולטר ו. נאומבורג. זו היא תחרות לפסנתרנים צעירים, בני 17 עד 32, המתקיימת בניו יורק מאז 1926. זו אחת מתחרויות המוזיקה הוותיקות ביותר בעולם, שעזרה להזניק את הקריירה של כמה מגדולי הפסנתרנים במאה ה-20, בהם חורחה בולט, ויליאם קאפל, אבי סימון, תיאודור לטווין, קונסטנס קין, אדל מרכוס, קון-וו פייק, אנדרה-מישל שוב, סטיבן יו, אוואדאג'ין פראט (הזוכה האפרו-אמריקאי הראשון בתחרות זו) ועוד רבים.

הודות להיסטוריה הארוכה והעשירה שלה, נחשבת תחרות נאומבורג לאחת היוקרתיות ביותר בסוגה בעולם. הניו יורק טיימס תיאר אותה במילים אלה: "בדרכה השקטה, היא היוקרתית בכולן."

תחרות הפסנתר מקדשת את האידיאלים שהציב וולטר נאומבורג, כמוה כשאר התחרויות, הפרסים לביצועי סולו ומוזיקה קאמרית, הקלטות מלחינים, ניצוח והזמנת יצירות, כולם במימון קרן נאומבורג. וולטר נאומבורג החזיק בהשקפה, שתחרויות כאלה תורמות לא רק לרווחת כוכבים חדשים, אלא גם לעידוד אמנים צעירים ומוכשרים להיעשות לכוח מניע ראשון במעלה בפיתוח הסטנדרטים הגבוהים ביותר של מצוינות מוזיקלית ברחבי העולם. המשתתפים בתחרות הסולו משתנים בסבב קבוע משנה לשנה וכוללים פסנתרנים, כנרים, צ'לנים וזמרים. 
תחרות הפסנתר מתקיימת בשלב זה מדי חמש שנים.
 
הזוכה מקבל בדרך כלל פרס כספי, סבב הופעות, ניהול, חוזה הקלטות ובכורות ניו-יורקיות באולמות הקונצרטים החשובים ביותר בעיר. בשנים שעברו, קיבל עליו משרד הקרן את המשימה לנהל זוכים חדשים במשך שתי עונות או עד שסוכן מסחרי מתגייס לטפל בעסקיהם.

==הזוכים==

* 1926 פרס ראשון: סוניה קאלקה, מרגרט המילטון
* 1927 פרס ראשון: דורותי קנדריק, ויליאם זאובר
* 1928 פרס ראשון: אדל מרכוס
* 1930 פרס ראשון: רות קאלברסטון
* 1932 פרס ראשון: דאליס פראנץ, הודי ג'ונסון
* 1933 פרס ראשון: קתרין קרבר 
* 1835 פרס ראשון: ג'ודית סידורסקי
* 1937 פרס ראשון: חורחה בולט, אידה קרם
* 1939 פרס ראשון: זיידל סקובולסקי
* 1940 פרס ראשון: תומאס ריצ'נר
* 1941 פרס ראשון: ויליאם קאפל
* 1942 פרס ראשון: אנט אלקנובה
* 1943 פרס ראשון: קונסטנס קין, רות גייגר
* 1944 פרס ראשון: ז'אן תרין
* 1946 פרס ראשון: לאוניד האמברו, ג'ין רוזנבלום
* 1947 פרס ראשון: אבא בוגין, ג'יין קרלסון
* 1948 פרס ראשון: תיאודור לטווין
* 1950 פרס ראשון: מרגרט ברתל
* 1951 פרס ראשון: ג'ון קובץ
* 1954 פרס ראשון: ויליאם דופמן, ג'ין ונטוורת
* 1956 פרס ראשון: ג'ורג' כץ
* 1958 פרס ראשון: ג'וזף שוורץ
* 1959 פרס ראשון: הווארד אייבל, ראלף ווטאפק
* 1971 פרס ראשון: קון-וו פאק, זולה שאוליס
* 1974 פרס ראשון: אנדרה-מישל שוב
* 1975 פרס ראשון: דיקראן אטאמיאן
* 1979 פרס ראשון: פיטר אורת
* 1983 פרס ראשון: סטיבן האף
* 1987 פרס ראשון: אנטון נל
* 1989 פרס ראשון מיכאלה פוקאצ'ובה, צ'לנית
* 1992 פרס ראשון: אוואדאג'ין פראט
* 1997 פרס ראשון: סטיבן אוסבורן, אנטוני מולינארו
* 2002 פרס ראשון: גילס פונזאטל
* 2010 פרס ראשון: סויאון לי

==קישורים חיצוניים==
* 

==הערות שוליים==

נאומבורג
*
בזין

באזין (בערבית: بازين) הוא מאכל לובי עמילני, העשוי מקמח שעורה או מקמח חיטה, מים, ביצים, תפוחי אדמה ומוגש בדרך כלל עם רוטב עגבניות ובשר כבש. המאכל נאכל עד היום על ידי יהודי לוב בישראל ובלוב. 

בזין נאכל בדרך כלל בימים מיוחדים כמו ראש השנה, סוכות ושבועות.

== הרוטב ==
ניתן להכין רוטב בזין באמצעות טיגון בשר כבש (רצוי כתף או רגל) עם בצל קצוץ, כורכום, מלח, אבקת צ'ילי, חילבה, פפריקה מתוקה, פלפל שחור ורסק עגבניות.<ref></ref> ניתן להוסיף גם שעועית, עדשים ותפוחי אדמה. הרוטב, הביצים, תפוחי האדמה והבשר מסודרים אחד-אחד סביב חתיכת הבצק. המנה מוגשת בדרך כלל עם מעט לימון וצ'ילי.

== היסטוריה ==
הדרך הישנה והמסורתית להכנת בזין היא באמצעות יצירת כדורי בצק בגודל של בערך כף היד ולבשל במים בסיר מיוחד, הנקרא "צ'ידיר". לאחר מכן, לאחר שהכדורים התבשלו, מפוררים אותם בסיר בעזרת מצקת עץ שטוחה ומערבבים ליצירת חתיכה אחת גדולה. כיום, משתמשים לרוב בבלנדר, או שהבצק מתבשל מיד במים.

==קישורים חיצוניים==

==הערות שוליים==

קטגוריה:המטבח הערבי
קטגוריה:מאכלי בשר
קטגוריה:המטבח היהודי
קטגוריה:המטבח הלובי
קטגוריה:יהדות לוב
קטגוריה:מאכלים לאומיים
נאות פרס

שכונת נאות פרס לצד אצטדיון סמי עופר ופארק מת"ם.
נאות פרס היא שכונה במורדות הדרומיים של העיר חיפה. השכונה ממוקמת בקרבת פארק מת"ם, בכניסה הדרומית לחיפה מכביש מספר 4. השכונה נקראת על שמו של נשיא המדינה התשיעי, שמעון פרס, והיא השכונה הראשונה שנקראת על שמו.

==היסטוריה==
בשנת 2005 יזם ראש עיריית חיפה יונה יהב את שינוי תוכנית בניין עיר לאזור, עד אז ייעודי הקרקע היו לספורט, נופש פנאי ומלונאות, במקום תוכננה באותה עת הקמת אצטדיון סמי עופר ומספר מלונות, יהב ביקש לשנות את היעוד של חלק מהשטח למגורים, לבניית 1,000 יחידות דיור. בסמוך כבר הוקמו בסוף שנות ה-90 של המאה ה-20, מרכז הקונגרסים הבינלאומי, קניון חיפה וקניון קסטרא, מטה חברת החשמל, תחנת רכבת ופארק מת"מ (שהוקם כבר בשנות ה-70), אך הוא היה שומם החל משעות הערב.

בינואר אישרה הוועדה המקומית ואחר כך בנובמבר 2011, אישרה הוועדה לדיור לאומי במחוז חיפה תוכנית להקמת 1,400 דירות, מתוך סך של 5,000 דירות במתחם כולו. בחלק זה של התוכנית שאושר, נבנו 1,400 יחידות דיור בצפיפות של 14 דירות לדונם, על פני שטח של כ-228 דונם, בבינוי מרקמי ברובו בגובה של 7-8 קומות, בצד מספר בניינים שיהיו בני 13 קומות. מרבית השטח הוא בבעלות מינהל מקרקעי ישראל וחלקו הנותר הוא בבעלות פרטית. התוכנית הקצתה תמהיל של 25% דירות קטנות שמיועדות לזוגות הצעירים ושטחי ציבור פתוחים בהיקף של כ-41 דונם. עוד הקצתה התוכנית 21 דונם למבנים ומוסדות ציבור. ב-26 דצמבר 2012 אישרה הוועדה המחוזית לתכנון ובנייה חיפה את תוכנית "מגדלי קסטרא" בצפון השכונה, הכוללת תוספת זכויות בנייה לשני מגדלים בשטח מגרש החנייה של קניון קסטרא. הפרויקט כולל שני מגדלים במגרש בשטח 3.8 דונם הצמוד למבנה הקניון: מגדל דיור מוגן לגובה 30 קומות ומגדל משרדים בגובה 17 קומות.

בתחילת 2013, שיווקה המדינה את הקרקעות בשכונה במחירים נמוכים, במטרה שיוצעו למכירה מאות דירות במחירים של פחות ממיליון שקל לזוגות הצעירים. אולם בפועל, התרחשה עליית מחירים מהירה, כאשר כ-50% מדירות נמכרו למשקיעים.

השכונה נחנכה רשמית באוקטובר 2014 במעמד נשיא המדינה לשעבר שמעון פרס, וראש עיריית חיפה יונה יהב.

ביוני 2018, אושרה התוכנית להקמת השלב השני של השכונה. במסגרת התוכנית ייבנו 5,072 דירות חדשות, לכ-20,000 תושבים, בצפיפות של 17.4 דירות לדונם על שטח של 748 דונם שבבעלות רשות מקרקעי ישראל, בין אצטדיון סמי עופר לגבול חיפה וטירת כרמל. התוכנית תיצור רצף בנוי בין שתי הערים.

== קישורים חיצוניים ==
* 
* - מאמר תגובה למאמר של מירב מורן

== הערות שוליים ==

קטגוריה:חיפה: שכונות
קטגוריה:הנצחת שמעון פרס
קטגוריה:מערב חיפה
הצמדה (תורת החבורות)

בתורת החבורות, הצמדה היא סוג של פעולה של חבורה על עצמה. הצמדה של <math>a</math> באמצעות <math>b</math> היא הפעולה <math>a \mapsto bab^{-1}</math>. הצמדה מהווה אוטומורפיזם פנימי של החבורה על עצמה. פעולת ההצמדה מסומנת גם בצורות הבאות:
: <math>\operatorname{Inn}_b(a) = \operatorname{inn}_b(a) = \operatorname{Int}_b(a) = \operatorname{int}_b(a) = {}^b a = b a b^{-1}</math>

==איברים צמודים ומחלקת צמידות==
נאמר על שני איברים <math>a</math> ו-<math>b</math> בחבורה <math>G</math> שהם איברים צמודים אם קיים <math>g\in G</math> כך שמתקיים:
:<math>a=gbg^{-1}</math>

יחס הצמידות בין איברים הוא יחס שקילות:
*רפלקסיביות - כל איבר צמוד לעצמו מכיוון שמתקיים:
:<math>a=aaa^{-1}</math>.
*סימטריות - אם <math>a=gbg^{-1}</math> אז:
:<math>(g^{-1})a(g^{-1})^{-1}=g^{-1}(gbg^{-1})g=b</math>.
*טרנזיטיביות - אם <math>a=gbg^{-1}</math> ו-<math>b=hch^{-1}</math> אז:
:<math>a=gbg^{-1}=g(hch^{-1})g^{-1}=(gh)c(gh)^{-1}</math>

אוסף האיברים בחבורה שצמודים לאיבר נתון <math>a</math> נקראת מחלקת הצמידות של <math>a</math>. מכיוון שצמידות היא יחס שקילות, כל מחלקת צמידות היא מחלקת שקילות – כל איבר בחבורה נמצא במחלקת צמידות אחת בדיוק.

==דוגמאות==
*יחס הדמיון בין מטריצות הוא למעשה יחס הצמידות. שתי מטריצות שונות הן צמודות אם ורק אם הן מייצגות את אותה העתקה ליניארית בבסיסים שונים.
*שתי תמורות הן צמודות אם יש להן אותו מבנה מחזורים. כלומר אם לכל מחזור בפירוק של תמורה אחת מתאים מחזור באותו האורך בפירוק של התמורה האחרת.

==תכונות==
*פעולת ההצמדה מתחלפת עם פעולת הכפל: <math>(gag^{-1})(gbg^{-1})=g(ab)g^{-1}</math>. במילים אחרות הפונקציה <math>x \mapsto bxb^{-1}</math> היא אוטומורפיזם. אוטומורפיזם מהצורה הזו נקרא אוטומורפיזם פנימי (ראו חבורת האוטומורפיזמים). מתכונה זו נובע בין השאר:
**אם <math>a,b</math> צמודים, אז גם <math>a^n,b^n</math> צמודים.
**לאיברים צמודים יש את אותו הסדר.
*כל איבר במרכז של חבורה צמוד רק לעצמו (<math>gag^{-1}=gg^{-1}a=a</math>). בפרט, איבר היחידה צמוד רק לעצמו, ובחבורה אבלית כל מחלקות הצמידות הן יחידונים.
*מספר האיברים שצמודים לאיבר נתון הוא האינדקס של המְרַכֵּז של האיבר (חבורת האיברים שמתחלפים עם האיבר). שוויון זה מוביל למשוואת המחלקות בחבורה סופית:
:<math>|G|=|Z(G)|+\sum_{g\in I} [G:C(g)]</math>
:כאשר <math>Z(G)</math> הוא המרכז של <math>G</math>, <math>C(g)</math> הוא המְרַכֵּז של <math>g</math> ו-<math>I</math> היא קבוצת נציגים של מחלקות הצמידות ב-<math>G</math> של איברים שאינם ב-<math>Z(G)</math>.

==קישורים חיצוניים==

* 

קטגוריה:תורת החבורות
צמידות